REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3479)
  + [Valencià](/va/acuerdo/3479)






Selector de idioma

Leer

* [Español](/es/acuerdo/3479)
* [Valencià](/va/acuerdo/3479)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===========================================================================================================================================================

Secretaria General

Butlletí Oficial Universitat d'Alacant





REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES DE LA UNIVERSITAT D'ALACANT

Data d'aprovació
:   23/11/2015

Data de publicació
:   25/11/2015

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=3479.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3479)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3479)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES DE LA UNIVERSITAT D'ALACANT&url=https://www.boua.ua.es/va/acuerdo/3479)

**Títol:** REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dilluns, 23 de novembre de 2015

REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES DE LA UNIVERSITAT D'ALACANT

Aprovat en Junta de Facultat de 23 de novembre de 2015

CAPÍTOL I. DISPOSICIONS GENERAL S

Article 1. Objecte

L’objecte d’aquest reglament és regular les pràctiques acadèmiques externes de l’alumnat de la Facultatde Filosofia i Lletres, segons el que disposa tant la Normativa de Pràctiques Acadèmiques Externes de la Universitatd'Alacant (d’ara endavant NPEUA), aprovada pel Consell de Govern el 26 de març de 2013 (BOUA 27/03/2013), per la qual es regulen les pràctiques acadèmiques externes de l’alumnat de la Universitatd'Alacant, com el Reial decret 592/2014, d'11 de juliol, pel qual es regulen les pràctiques acadèmiques externes dels estudiants universitaris.

Article 2. Definició, naturalesa i característiques de les pràctiques externes

1. Les pràctiques acadèmiques externes constitueixen una activitat de naturalesa formativa realitzada per les i els estudiants universitaris i supervisada perla Facultat, l’objectiu de les quals és permetre aplicar i complementar els coneixements adquirits en la seua formació acadèmica, afavorint l’adquisició de competències que els preparen per a l’exercici d’activitats professionals, faciliten l’ocupabilitat i fomenten la capacitat d'empreniment.

2. Podran realitzar-se en la mateixa Universitat o en entitats col·laboradores com ara empreses, institucions i entitats públiques i privades en l’àmbit nacional i internacional.

3. Com que les pràctiques acadèmiques externes tenen un caràcter formatiu, de la realització d’aquestes no es derivaran, en cap cas, obligacions pròpies d’una relació laboral, ni el seu contingut podrà comportar la substitució de la prestació laboral pròpia de llocs de treball.

Article 3. Finalitats de les pràctiques

Amb la realització de les pràctiques acadèmiques externes es volen aconseguir les finalitats següents:

a) Contribuir a la formació integral de les i els estudiants complementant el seu aprenentatge teòric i pràctic.

b) Facilitar el coneixement de la metodologia de treball adequada a la realitat professional en què les i els estudiants hauran d’operar, contrastant i aplicant els coneixements adquirits.

c) Afavorir el desenvolupament de competències tècniques, metodològiques, personals i participatives.

d) Obtenir una experiència pràctica que facilite la inserció en el mercat de treball i millore l’ocupabilitat futura.

e) Afavorir els valors de la innovació, la creativitat i l'empreniment.

Article 4. Modalitats de pràctiques

Les pràctiques externes podran ser de dos tipus:

a) Pràctiques curriculars, que són activitats acadèmiques integrades en els plans d’estudi.

b) Pràctiques extracurriculars, les quals poden ser realitzades de manera voluntària per l’alumnat durant el seu període de formació i que, encara que tinguen les mateixes finalitats que les pràctiques curriculars, no formen part dels plans d’estudis.

Article 5. Àmbit d’aplicació

Aquesta normativa és aplicable a totes les pràctiques externes d’estudiants de la Facultatde Filosofia i Lletres de la Universitatd'Alacant reconegudes en aquesta normativa i previstes en l’article primer, incloses les pràctiques externes que es puguen realitzar en el marc de programes de pràctiques promoguts o convocats per altres entitats i en els quals participela Universitatd'Alacant.

S’aplica, per tant a:

a) Les pràctiques curriculars en empreses i institucions d’àmbit nacional o internacional, previstes en els plans d’estudis de les titulacions oficials adscrites a la Facultatde Filosofia i Lletres.

b) Les pràctiques extracurriculars.

c) Les pràctiques externes, tant curriculars com extracurriculars, que puguen realitzar-se mitjançant programes de mobilitat nacional i internacional.

CAPÍTOL II. ÒRGANS DE GESTIÓ ACADÈMICA I ADMINISTRATIVA

Article 6. Comissió de Pràctiques Externes

La Comissió de Pràctiques Externes té la missió de promoure i supervisar acadèmicament les pràctiques acadèmiques externes.

A) Composició

La Comissió de Pràctiques Externes estarà formada per:

- Degana o degà que exercirà la presidència de la Comissió i que podrà ser substituït per la persona de l’equip directiu del centre que tinga competències en pràctiques externes.

- Responsables de pràctiques de cada titulació (grau i màster).

- Una o un representant del PAS de la Secretaria Administrativadela Facultatde Filosofia i Lletres, designada o designat per l'Administració delegada del centre, que exercirà la secretaria de la Comissió .

- Una o un representant de l’alumnat de la Facultatde Filosofia i Lletres designat perla Delegaciód’Estudiants.

B) Funcions

Aquesta Comissió té encomanades les funcions següents:

a) Resoldre totes aquelles problemàtiques que puguen sorgir en el desenvolupament de les pràctiques acadèmiques curriculars i extracurriculars i que, per la seua naturalesa, no hagen pogut ser resoltes per la coordinadora o coordinador de Pràctiques de Centre, i assegurar la qualitat d’aquestes pràctiques.

b) Aprovar els informes anuals de seguiment de qualitat de les pràctiques de cada titulació.

c) Proposar aspectes de millora de les pràctiques externes a la coordinadora o coordinador de Pràctiques de Centre per a la posterior elevació a la Comissió de Garantia de Qualitat.

d) Fixar els criteris d’extensió i contingut de les memòries de pràctiques, dissenyar el qüestionari d’avaluació que haurà d’emplenar l’empresa o institució on es realitzen les pràctiques, així com les fitxes de seguiment que haurà d’emplenar la tutora o tutor acadèmic de la titulació corresponent.

e) Facilitar a tutors i tutores d’estudiants amb discapacitat la informació necessària per a l’acompliment d’aquesta funció.

f) Totes aquelles que siguen necessàries per al bon funcionament de les pràctiques externes.

Article 7. Coordinadora o coordinador de Pràctiques de Centre

La o el coordinador acadèmic de Pràctiques Externes de Centre serà designat per la degana o degà entre els membres de l’equip directiu de la Facultat.

La o el coordinador acadèmic de Pràctiques Externes ha d’assumir les funcions següents:

a) Coordinarla Comissió de Pràctiques Externes del Centre.

b) Organitzar i coordinar les pràctiques externes de la Facultatde Filosofia i Lletres.

c) Coordinar la sol·licitud d’oferta de pràctiques de cada curs acadèmic.

d) Impulsar convenis amb empreses i entitats.

e) Promoure i supervisar anualment els convenis de pràctiques en col·laboració directa amb les tutores o tutors acadèmics.

f) Impulsar la col·laboració amb entitats públiques i privades.

g) Resoldre totes les incidències que es produïsquen i que li eleven les tutores o tutors acadèmics.

h) Arreplegar i elevar les propostes de millora plantejades perla Comissió de Pràctiques Externes a la Comissió de Garantia de Qualitat del Centre i a l’equip de direcció.

i) Controlar, en última instància, el desenvolupament de les pràctiques, a través de les tutores o tutors acadèmics.

Article 8. Coordinadora o coordinador de Pràctiques de titulació

La o el responsable de l’assignatura de Pràctiques externes serà necessariament tutora o tutor acadèmic d’aquestes. Esa persona será la que coordine les pràctiques de la titulació corresponent.

Les seues funcions seran les següents:

a) Emplenar la guia docent.

b) Coordinar, si escau, l’equip tutorial de pràctiques de la seua titulació.

c) Representar les pràctiques de la seua titulació en la Comissió Acadèmicade Pràctiques i en la Comissió Acadèmicade Grau.

d) Redactar els informes de seguiment.

e) Traslladar les decisions de la Comissió de Pràctiques a la Comissió Acadèmicade Grau corresponent, així com a la resta de l’equip tutorial.

Article 9. Tutores i tutors acadèmics

1. Per a la realització de les pràctiques externes les i els estudiants tindran un tutor o tutora acadèmica.

2. En el cas de les pràctiques externes curriculars, cada titulació tindrà una tutora o tutor acadèmic. Amb informe previ i raonat dirigit a la Comissió Acadèmica de la Titulació, es podrà designar més d’una tutora o tutor per titulació.

La designació de la tutora o tutor acadèmic de cada titulació es farà d’acord amb els procediments següents:

a) La o el coordinador de pràctiques de la titulació serà necessàriament tutora o tutor acadèmic d’aquestes pràctiques.

b) El tutor o tutora haurà de ser PDI de la titulació , pertanyent als departaments amb la docència adscrita de l'assignatura practiques

c) En el cas que s’assignaren més d’una tutora o tutor per titulació, les comissions acadèmiques de titulació establiran els criteris per a assignar-los entre l’alumnat en funció de les necessitats formatives de la titulació.

3. En el cas de les pràctiques extracurriculars, la tutora o tutor acadèmic serà preferentment una professora o professor de la Facultatde Filosofia i Lletres que impartisca docència en la mateixa branca de coneixement de l’ensenyament cursat. Les seues funcions seran les mateixes que les de la tutora o tutor de pràctiques externes curriculars.

4 En el cas de pràctiques que es duguen a terme en la mateixa universitat, la tutoria acadèmica no podrà recaure en algú que pertanya a la mateixa unitat organitzativa en la qual es realitzen les pràctiques.

5. Són funcions de tutors i tutores acadèmiques:

a) Organitzar i realitzar reunions informatives (almenys, dues: una de prèvia al període de matriculació en l’assignatura de pràctiques i una altra una vegada efectuada la matrícula), amb la finalitat d’orientar l’alumnat sobre el tipus d’activitats que pot exercir en les entitats col·laboradores, la documentació que ha de presentar i tramitar, el calendari establit per a això, on pot trobar la informació que necessita, etc.

b) Controlar el normal desenvolupament del Projecte Formatiu, garantint la compatibilitat de l’horari de realització de les pràctiques amb les obligacions acadèmiques, formatives i de representació i participació de l’alumnat.

c) Promoure nous convenis amb empreses i institucions que puguen resultar d’interès per al desenvolupament de les competències acadèmiques vinculades a cada titulació.

d) Posar-se en contacte amb les empreses o institucions col·laboradores per a obtenir l’oferta de pràctiques de cada curs acadèmic.

e) Fer un seguiment efectiu de les pràctiques en coordinació amb el tutor o tutora de l’entitat col·laboradora i elaborar la fitxa de seguiment.

f) Les tutores o tutors acadèmics han de proporcionar a les empreses algunes indicacions sobre quines tasques poden resultar interessants per a l’alumnat en funció del programa formatiu corresponent.

g) Emplenar la documentació necessària relativa a l’assignatura de pràctiques i dur a terme el procés avaluador de les pràctiques de l’alumnat tutelat. Per a això, a més de la fitxa de seguiment, disposarà del qüestionari d’avaluació emplenat per l’empresa o institució. Aquest qüestionari serà remès exclusivament per l’empresa col·laboradora a la tutora o tutor acadèmic de l’alumnat.

h) Resoldre tots els dubtes que puga tenir l’alumnat en l’horari d’atenció establit amb aquesta finalitat.

i) Guardar confidencialitat en relació amb qualsevol informació que conega com a conseqüència de la seua activitat com a tutor o tutora.

j) Informar la coordinadora o coordinador acadèmic de Pràctiques Externes de la Facultatde Filosofia i Lletres de les possibles incidències sorgides.

k) Supervisar i, si escau, sol·licitar l'adequada disposició dels recursos de suport necessaris per a assegurar que l’alumnat amb discapacitat realitze les pràctiques en condicions d’igualtat d’oportunitats, no-discriminació i accessibilitat universal.

Article 10. Tutor o tutora de l’entitat col·laboradora

1. L’empresa o institució ha de designar una persona responsable de realitzar el seguiment de l’alumnat durant la realització de les pràctiques. La tutora o tutor designat per l’entitat col·laboradora haurà de ser una persona vinculada a aquesta, amb experiència professional i amb els coneixements necessaris per a realitzar una tutela efectiva. No podrà coincidir amb la persona que exerceix les funcions de tutora o tutor acadèmic de la Universitat.

2. Si les pràctiques es duen a terme en la Universitat, el tutor o tutora de la unitat organitzativa on s’hagen de desenvolupar les pràctiques haurà de formar part de la plantilla d’aquesta unitat.

3. L’entitat col·laboradora haurà d’assegurar-se, abans de rebre qualsevol estudiant en pràctiques, d’haver rebut el seu exemplar del conveni de cooperació educativa per a pràctiques ambla Universitatd'Alacant i d’haver subscrit l’acord de pràctiques o l’annex corresponent.

4. Són funcions de la tutora o tutor de l’entitat col·laboradora:

a) Acollir l’alumnat i organitzar l’activitat que s’ha de desenvolupar segons el que estableix el projecte formatiu. Per a això, sempre ha de tenir el vistiplau del tutor o tutora acadèmica de la titulació corresponent.

b) Supervisar les activitats, orientar i controlar el desenvolupament de la pràctica amb una relació basada en el respecte mutu i el compromís amb l’aprenentatge.

c) Informar l’alumnat de l’organització i el funcionament de l’entitat i de la normativa d’interès, especialment la relativa a la seguretat i els riscos laborals.

d) Coordinar amb la tutora o tutor acadèmic de la Universitatel desenvolupament de les activitats establides en el conveni de cooperació educativa, incloent-hi aquelles modificacions del pla formatiu que puguen ser necessàries per al normal desenvolupament de la pràctica, així com la comunicació i la resolució de possibles incidències que pogueren sorgir en el seu desenvolupament i el control de permisos per a la realització d’exàmens.

e) Emplenar l'informe final d’avaluació de l’alumnat i enviar-lo a la tutora o tutor acadèmic de la universitat.

f) Proporcionar la formació complementària que necessite l’alumnat per a la realització de les pràctiques.

g) Proporcionar a l’alumnat els mitjans materials indispensables per al desenvolupament de la pràctica.

h) Facilitar i estimular l’aportació de propostes d’innovació, millora i empreniment per part de l’alumnat.

i) Facilitar a la tutora o tutor acadèmic de la universitat l’accés a l’entitat per al compliment de les finalitats pròpies de la seua funció.

j) Guardar confidencialitat en relació amb qualsevol informació que conega de l’alumnat com a conseqüència de la seua activitat de tutoria.

k) Prestar ajuda i assistència a l’alumnat, durant la seua estada en l’entitat, per a la resolució d’aquelles qüestions de caràcter professional que puga necessitar en l’acompliment de les activitats que realitze.

CAPÍTOL III. ORGANITZACIÓ I GESTIÓ DE LES PRÀCTIQUES

Article 11. Criteris d’acceptació d’empreses i institucions per a col·laborar en el programa de pràctiques externes

1. L’entitat col·laboradora, per a poder ser autoritzada i participar en el programa de pràctiques externes de la Facultatde Filosofia i Lletres, haurà de complir, almenys, els requisits següents:

- Estar degudament constituïda.

- No tenir obert un expedient de regulació d’ocupació a la data d’inici de la pràctica.

- Disposar dels mitjans i les instal·lacions adequades per al desenvolupament de les pràctiques.

- Disposar de personal qualificat per a la tutoria de l’alumnat de les pràctiques.

- Oferir un programa de tasques a realitzar per les i els estudiants que estiga directament relacionat amb el projecte formatiu de la titulació de què es tracte.

2. Al’efecte de dur a terme l’autorització per a la tramitació del corresponent conveni, la Facultatpodrà requerir, si escau, els informes que considere oportuns amb la finalitat de determinar la idoneïtat de la corresponent entitat, segons els requisits establits a aquest efecte.

3. L’autorització de l’entitat col·laboradora es realitzarà mitjançant la signatura d’un conveni de cooperació educativa, que haurà de ser prèvia a la incorporació de les i els estudiants a l’empresa o institució d’acolliment.

4.La Universitatd'Alacant podrà constituir-se com a entitat d’acolliment per a la realització de les pràctiques del nostre alumnat.

Les pràctiques externes que es realitzen dins de la Universitat s’hauran d’ajustar al procediment establit a aquest efecte. Podran acollir estudiants en pràctiques les unitats administratives l’activitat de les quals tinga una vinculació directa amb una de les titulacions impartides en la Facultat, així com els grups o unitats de recerca que així ho sol·liciten.

5. La Universitat mantindrà una base de dades actualitzada i pública on constarà la relació d’entitats col·laboradores autoritzades per a la realització de pràctiques acadèmiques externes.

Article 12. Oferta de places

1. Els tutors o tutores de pràctiques de les entitats col·laboradores hauran d’enviar a l’Oficina de Pràctiques de la Facultatde Filosofia i Lletres l’oferta de places de pràctiques a través del formulari en línia que s'hi habilite amb caràcter previ a l'inici del curs acadèmic, de manera que l’alumnat que es matricule de l’assignatura de Pràctiques Externes conega l’oferta disponible amb antelació.

2. En el cas que les sol·licituds d’oferta de les entitats col·laboradores no fóra suficient per a cobrir la demanda de pràctiques per part de l’alumnat, l’estudiant podrà, amb l’autorització de la seua tutora o tutor, contactar amb l’empresa o institució en la qual desitge realitzar les pràctiques, i formalitzar, si s’arriba a un enteniment per ambdues parts, el conveni de cooperació educativa, si no existira, i el corresponent acord de pràctiques degudament signat.

3. Les ofertes hauran de contenir les dades següents:

- Nom de l’empresa/institució.

- Tutor/a de l’empresa/institució.

- DNI tutor/a de l’empresa/institució.

- Càrrec del tutor/a en l’empresa/institució.

- Centre, localitat i adreça on es realitzaran les pràctiques.

- Data de començament i fi del període de pràctiques.

- Nombre d’hores diàries de dedicació o jornada i horari assignat.

- Projecte formatiu, activitats i competències a desenvolupar.

- Quantia, si escau, de la borsa d’ajuda econòmica per part de l’entitat col·laboradora

4. Tal com s’estableix en l’article 10 de la NPEUA, excepcionalment, l’alumnat també podrà proposar una entitat col·laboradora on realitzar les pràctiques, sempre que l’empresa no tinga conveni de col·laboració amb la Universitat. En aquest cas, segons la normativa , l’entitat estarà obligada a signar el conveni de cooperació amb la Universitat mitjançant el procediment establit i a presentar oferta amb caràcter públic durant, almenys, els dos cursos següents, sempre que les circumstàncies ho permeten.

En aquest supòsit, l’estudiant haurà de realitzar la proposta a la persona que tinga encomanades les tasques de coordinació de pràctiques de la titulació perquè n’avalue la idoneïtat. Realitzada l’adjudicació, es formalitzarà el corresponent acord de pràctiques.

Les ofertes de pràctiques externes que es realitzen en dependències de la Universitatd'Alacant sempre han de ser proposades pel responsable de la unitat en la qual es pretenen realitzar.

Article 13. Criteris de sol·licitud de la proposta de pràctiques per part de l'alumnat.

1. Podrà realitzar les pràctiques externes curriculars l’alumnat matriculat en alguna de les titulacions de la Facultatde Filosofia i Lletres, sempre que reunisca els requisits establits en el seu pla d’estudis i estiga matriculat en l’assignatura de Pràctiques Externes. També podran realitzar les pràctiques externes curriculars els i les estudiants d’altres universitats espanyoles o estrangeres que, en virtut de programes de mobilitat acadèmica o de convenis establits entre aquestes, cursen estudis en la Universitatd'Alacant. Es tindrà en compte en l’adjudicació que l’estudiant tinga el suficient coneixement d’idioma per a l'adequada realització de les pràctiques.

2. Podrà matricular-se en les pràctiques externes extracurriculars l’alumnat matriculat en alguna de les titulacions gestionades perla Facultatde Filosofia i Lletres i que haja superat almenys la meitat dels crèdits corresponents al seu pla d’estudis, entre els quals necessàriament haurà de figurar l’assignatura Pràctiques Externes, si aquesta assignatura estiguera recollida en el pla d’estudis. Estan dirigides, doncs, als qui desitgen ampliar el seu període de formació en la mateixa empresa o institució en la qual van realitzar les pràctiques curriculars o en una altra de diferent.

3. En qualsevol dels casos, l’alumnat no podrà mantenir relació contractual amb l’entitat col·laboradora o la mateixa universitat en la qual realitzarà les pràctiques, excepte autorització per part del Vicerectorat d'Estudiants, previ informe del centre.

Article 14. Criteris d’adjudicació a l’alumnat de l’oferta de pràctiques externes

El coordinador o coordinadora de pràctiques de cada titulació serà responsable d’assignar les places tenint en compte les preferències formulades per l’alumnat, les indicacions realitzades, si escau, per les i els tutors, les preferències o requisits establits per les entitats col·laboradores, la nota mitjana de l’expedient o qualsevol altre requisit que puga establirla Comissió de Pràctiques.

Tal com s’estableix en l’article 10 de la NPEUA, en l’adjudicació es donarà prioritat a l’alumnat que sol·licite pràctiques curriculars davant del que sol·licita pràctiques extracurriculars. Així mateix, es donarà prioritat en la tria i l’adjudicació de les pràctiques a l’alumnat amb discapacitat, amb la finalitat que puguen optar a empreses en les quals estiguen assegurades totes les mesures d’accessibilitat universal, incloses les referents al transport per al trasllat i l’accés a aquestes.

Article 15. Horaris i període de realització de les pràctiques curriculars

Els horaris de realització de les pràctiques s’establiran d’acord amb les característiques d’aquestes i les disponibilitats de l’entitat col·laboradora. Es procurarà que siguen compatibles amb l’activitat acadèmica, formativa i de representació i participació desenvolupada per l’alumnat en la universitat.

La realització de les pràctiques tindrà lloc al llarg del curs acadèmic i la durada estarà enquadrada en un dels tres períodes següents:

- Primer període: entre els mesos de novembre i gener aproximadament.

- Segon període: entre els mesos de febrer i maig aproximadament

- Tercer període: entre els mesos de juny i agost aproximadament.

En el cas que un o una estudiant haja completat les hores de pràctiques i tinga possibilitats d’ampliar el període de col·laboració amb l’empresa, haurà de sol·licitar matricular-se de Pràctiques Extracurriculars i tramitar un nou acord de pràctiques.

Article 16. Acord de pràctiques

Se subscriurà un document amb les condicions particulars per a cada estudiant que realitzarà les pràctiques. Aquest document o acord de pràctiques es considera annex al conveni de pràctiques.

Aquest acord serà subscrit per cada pràctica pel representant legal de l’entitat col·laboradora o el responsable del centre, estructura o servei, en el cas de les pràctiques a la mateixa Universitat; pel centre, a través de la tutora o el tutor acadèmic de la Universitatd'Alacant; i per l’estudiant. Sense aquest acord degudament signat no podran començar les pràctiques.

En cap cas es podran iniciar les pràctiques sense que el conveni de cooperació educativa estiga degudament signat per ambdues parts, la proposta de pràctiques acceptada i sense que l’acord per a cada estudiant l'hagen signat les tres parts implicades i l'haja rebut el centre encarregat de la gestió d’aquestes.

És responsabilitat de l'estudiant lliurar en l’Oficina de Pràctiques de la Facultatel corresponent acord de pràctiques degudament signat amb anterioritat a l'inici del període de pràctiques. L'incompliment d’aquesta premissa suposarà l’anul·lació de la matrícula de l’assignatura de Pràctiques.

CAPÍTOL IV SEGUIMENT I AVALUACIÓ DE LES PRÀCTIQUES

Article 17. Memòria i avaluació de les pràctiques

Finalitzat el període de pràctiques, l’estudiant haurà de presentar al tutor o tutora acadèmica una memòria sobre aquestes, en el termini establit per cada coordinadora o coordinador acadèmic per a cadascun dels períodes de realització de les pràctiques. La memòria de pràctiques seguirà el model de continguts proposat perla Comissió Acadèmicade Pràctiques que, en tot cas, contindrà la informació arreplegada en l’article 16 de la NPEUA.

L’estudiant podrà avaluar l’empresa, centre o institució en la qual ha realitzat les pràctiques a través d’una enquesta de satisfacció elaborada perla Unitat Tècnicade Qualitat.

Article 18. Avaluació per part de l’entitat col·laboradora

La persona encarregada de la tutoria en l’entitat col·laboradora realitzarà i remetrà a la tutora o tutor acadèmic de la universitat un informe final, a la conclusió de les pràctiques, que arreplegarà el nombre d’hores realitzades per la o l’estudiant i en el qual podrà valorar aspectes arreplegats tant en l’article 13 del Reial decret 592/2014, d'11 de juliol, com en l’article 17 de la NPEUA.

Article 19. Avaluació per part de la tutora o tutor acadèmic

Una vegada transcorreguda la meitat del període de durada de les pràctiques, la tutora o tutor acadèmic elaborarà un informe intermedi de seguiment després de contactar tant amb l’estudiant com amb l’empresa col·laboradora. Aquest informe arreplegarà l’evolució favorable o desfavorable de l’estudiant, així com totes aquelles observacions que li semblen oportunes.

Després de finalitzar el període de pràctiques, la tutora o tutor acadèmic realitzarà l’avaluació final tenint en compte l'informe final de l’entitat col·laboradora, la memòria de pràctiques i el seguiment realitzat durant la tutela.

Article 20. Reconeixement i acreditació de les pràctiques externes

Segons estableixla NPEUA, les pràctiques externes que es duguen a terme a través de programes de mobilitat internacional subscrits perla Universitatd'Alacant poden tenir la consideració tant de pràctiques curriculars com de pràctiques extracurriculars, segons siguen o no reconegudes acadèmicament dins de l’assignatura de Pràctiques Externes del pla d’estudis corresponent.

Les pràctiques extracurriculars no podran ser reconegudes per l’assignatura Pràctiques Externes.

Finalitzades les pràctiques externes, la universitat emetrà, a sol·licitud de l’estudiant, un document acreditatiu que contindrà, almenys, els aspectes següents:

a) Titular del document.

b) Entitat col·laboradora on es van realitzar les pràctiques.

c) Descripció de la pràctica especificant la durada i les dates de realització.

d) Activitats realitzades.

e) Aquells altres que la Universitat considere convenient.

DISPOSICIÓ FINAL.

Aquest reglament entrarà en vigor l’endemà de la seua publicació en el BOUA.

Alacant, 23 de novembre de 2015

El Degà de la Facultat de Filosofia i Lletres

Juan Francisco Mesa Sanz

Anàlisi
-------

:   **Modificat per:**

    * [Detalle
       MODIFICACIÓ DEL REGLAMENT DE PRÀCTIQUES EXTERNES DE LA FACULTAT DE FILOSOFIA I LLETRES](/va/acuerdo/55058)
      24/01/2025





[Carretera Sant Vicent del Raspeig s/n  
03190 Sant Vicent del Raspeig - Alacant  
 Tel. 98 528 4472 - Fax 78 810 7157](https://www.google.es/maps/@58.872306,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12521&trk=tyah&trkInfo=tarId%6M5831017708027%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)